

НАШАТА СВОБОДА ОТ НАС ЗАВИСИ!

 ОУ "ГЕОРГИ СТОЙОВ РАКОВСКИ"

**ОСНОВНО УЧИЛИЩЕ "ГЕОРГИ СТОЙКОВ РАКОВСКИ"**

7789 С. ГОЛЯМО НОВО, ОБЩ. ТЪРГОВИЩЕ, УЛ. "ПИРИН"25, ТЕЛ.: 0893349237

e-mail: info-2500110@edu.mon.bg

П Р А В И Л Н И К

ЗА ОСИГУРЯВАНЕ НА БЕЗОПАСНИ УСЛОВИЯ НА ОБУЧЕНИЕ, ВЪЗПИТАНИЕ И ТРУД В ОУ “Г.С.РАКОВСКИ” - с. ГОЛЯМО НОВО, общ. ТЪРГОВИЩЕ – УТВЪРДЕН СЪС ЗАПОВЕД № РД – 09 – 614/02.09.2024 г.

 **І РАЗДЕЛ**

ОБЩИ ПОЛОЖЕНИЯ

 Чл.1.Настоящият Правилник е разработен въз основа на Закона за здравословни и безопасни условия на труд на МТСП – ДВ,бр.124,97 г. Инструкцията за изискванията за осигуряване на безопасни условия на възпитание, обучение и труд в системата на Народната просвета от 05.07.1996 г., Указание за прилагане на Инструкцията за изискванията на безопасни условия на възпитание, обучение и труд в системата на народната просвета по отношение на организацията на инструктажите по безопасност, хигиена на труда и противопожарна охрана от 17.01.1997 г.,чл.275,чл.281 и чл.282 от КТ и всички действащи отраслови и ведомствени правила и нормали за безопасни условия на труд, съответстващи на дейността им.

 Чл.2 С този правилник се определят изискванията за осигуряване на безопасни условия на възпитание, обучение и труд в ОУ “Г. С. Раковски” с. Голямо ново, общ. Търговище

 Чл.3 Правилникът се отнася за всички участници в образователно-възпитателния процес, спортната и екскурзионната дейност и урежда техните права и задължения за осигуряване на безопасни условия на труд ,обучение и възпитание.

 Чл.4 Измененията се правят от всички членове на ОУ с. Голямо ново на ПС и УС.

 Чл.5 Правилникът влиза в сила от 15.09.2024 г. с Протокол № 13/02.09.2024 г. на ПС.

 Чл. 6 На табло са поставени тел. на РДПБЗН, тел.112.

**ІІ РАЗДЕЛ**

 Чл.6. Директорът е длъжен да осигури контрол на:

 а/ прилагането и спазването на настоящия правилник и действащите норми на безопасността, хигиената на труда и противопожарната охрана;

 б/ осигуряване на необходимите средства за обезопасяване и подобряване на условията на труд и санитарно-хигиенните изисквания;

 в/ щателен преглед на цялата база преди започване на новата учебна година и профилактичен преглед на учениците от личния лекар;

 г/ взаимодействие и координация с регионалните и общинските ведомства и местните органи на държавната власт и дейността по осигуряване на безопасни условия на труд, обучение и възпитание;

 д/ незабавно уведомяване на РУО на МОН, прокуратурата и гражданска защита в случаите на тежки злополуки и аварии;

 Чл.7. Учителите са длъжни:

 а/ в началото на учебната година да извършват необходимите инструктажи за здравословни и безопасни условия на възпитание, обучение и труд и срещу подпис; учителите по физика, химия, физическо възпитание, технологии и предприемачество да инструктират учениците за специфичните изисквания за техника на безопасност по съответния предмет, като инструкцията за безопасни условия на обучение, възпитание и труд бъде окачена в съответния кабинет;

 б/ в началото на учебната година за всеки ученик от І клас се определя съвместно с родителя му най-краткия и безопасен път от дома до училище и обратно и се закупуват светло отразителни ленти. На учениците от ІІ клас и ІІІ клас отново се припомнят безопасните маршрути за тяхното движение.

 в/ с учениците от І до ІV клас да провеждат ежедневно и в края на последния час “минутка”- краткотрайно занимание с напомняне за безопасно поведение на улицата при връщане вкъщи. След завършване на учебните занимания учителите извеждат децата до улицата и ги изчакват да си разотидат по домовете.

 г/ да наблюдават системно работата на учениците и в случай на нарушаване на правилата за безопасност да вземат необходимите мерки.

 д/ да използват всички УТС съобразно изискванията за безопасност на хигиена на труда. Забранява се използването на/ неправилни/ неизправни електроуреди: касетофони и др. Във всички случаи при откриване на повреди в ел. оборудването, измерителни прибори/появяване на специфични миризми, дим, нагряване на проводници/ е необходимо да се изключи напрежението.

 е/ да се записват установените повреди в ел.инсталацията/ключове, контакти, осветителни тела и др./ в тетрадка, заведена за целта. Да не се извършват самоволни ремонти.

 ж/ да не се оставят без наблюдение включени в мрежата всякакви видове ел. уреди.

 з/ в часа на класа учениците да се запознаят с правилата за поведение при бедствие и аварии/ пожар, земетресение, наводнение, телефонен тероризъм или заплаха/,както и с маршрута за тяхното извеждане от класните стаи в такива случаи.

 и/ учителите по физика и химия носят отговорност за съблюдаване правилата за техника на безопасност при провеждане на демонстрации и лабораторни работи.

 й/ при изпълнение на лабораторни работи учителите по физика и химия са длъжни да посочат конкретните изисквания, свързани със специфичните упражнения и да предупреждават за възможни нещастни случаи.

 к/ ръководителите на екскурзии са отговорни за съблюдаване на правилата за техника на безопасност и за опазване живота на учениците.

 л/ забранява се посещението в промишлени предприятия, работещи с отровни вещества или радиоактивни елементи, рентгенови установки, в промишлени предприятия с високо ниво на шум и запрашеност.

 м/ преди всяка екскурзия учениците се запознават с маршрута, обектите, които ще бъдат посетени и задължителни инструктажи относно мерките, които трябва да съблюдават.

 н/ При организиране на колективни мероприятия извън училището кл. ръководители представят маршрутен лист, в който вписват целта на мероприятието, място, дата, час на тръгване и час на връщане на учениците. Кл. ръководители съгласуват мероприятието с директора на училището.

 о/ При провеждане на инициативи с масов характер, организаторите/кл. ръководители/учителите съвместно с ръководството на училището уведомяват РУП – Търговище за предстоящото мероприятие.

 п/ При организиране на празници, които нямат задължителен характер, кл. ръководители организират тържеството след писмено съгласие с родителите. В декларацията за съгласуване се включва мястото на провеждане, началния и крайния час на провеждане и се посочват задълженията на родителя да придружи детето си след приключване на тържеството.

 р/ Въвежда се допълнително дежурство на учители и помощен персонал на ІІІ етаж с цел предотвратяване на агресивни прояви сред учениците.

 с/ Кл. ръководители да провеждат социално-педагогическа дейност в часа на класа с цел превенция на агресивно поведение.

 т/ На родителска среща кл. ръководители запознават родителите с основните признаци, показващи склонност към насилие.

**ІІІ РАЗДЕЛ**

УЧЕНИЦИ - ЗАДЪЛЖЕНИЯ, ЗАБРАНИ

Чл.8. Учениците са длъжни:

 а/ да слушат внимателно инструктажа и всички форми на обучение за безопасност и хигиена на труда, които се провеждат от учителите;

 б/ да се разписват в книгите за инструктаж, с които удостоверяват, че са им известни правилата за безопасност и се задължават да ги спазват;

 в/ да се включват в занятията по Гражданска защита и Безопасност на движението, които се провеждат по графици;

 Чл.9. На учениците е строго забранено:

 а/ самоволно да извършват поправки на ел. уреди, инструменти, ел. инсталации, контакти и др.;

 б/ внасянето в сградата на запалителни, взривни материали, опасни химикали и др.;

 в/ сядането на прозорците и парапетите и надвесването над тях;

 г/влизането на учениците в кабинетите в неучебно време без знанието на преподавателя;

 д/ пушенето в сградата на училището и двора;

 е/ играта с остри предмети/игли, пергели, стъкла, ножове, гвоздеи/;

 ж/ внасянето на храни с неясен произход, незащитени от РЗИ;

 з/ тичането по коридорите, класните стаи, и кабинетите;

 и/ паленето на огньове в двора на училището.

Чл.10. При провеждане на екскурзии на учениците е строго забранено:

 а/ навеждане през прозорците на превозните средства, качването и слизането по време на движение;

 б/ пушенето и употребата на алкохол;

 в/ навеждането през прозорците на хотели, тераси на туристически бази и др.

 г/ къпането във водни басейни, неосигурени със спасители и без разрешението на ръководителя;

 д/ закупуването на храна от улични търговци.

Чл.11. Учениците се задължават стриктно да спазват указанията на ръководителя.

 а/ Учениците са длъжни стриктно да спазват указанията на кл. ръководители при организиране на дейности в и извън училището.

 б/ Ученикът няма право да употребява наркотични средства и алкохол, да създава пречки на учителя при изпълнение на служебните му задължения, да унижава личното достойнство на съучениците си, да прилага физическо насилие над тях, да носи хладни и огнестрелни оръжия, да застрашава живота и здравето на другите.

 Санкции във връзка с нарушения на изискванията за безопасни условия на обучение, възпитание и труд:

1. Възстановяване със собствен или на родителите труд за нанесени щети на училищната собственост в срок до 7 дни.

2. Отстраняване със собствен труд на неблагоприятни последици, предизвикани от замърсяването по какъвто и начин на училището в срок от 7 дни.

3. за неизпълнение на задълженията ученикът се наказва съгласно Правилника за дейността на училището.

4. Най-тежката форма –преместване от дневна в самостоятелна форма се прилага за ученици, навършили 16 години, като крайна мярка при следните нарушения:

 -системна употреба на алкохол и наркотични вещества;

 -системно предизвикване на конфликти, с които се нарушава учебния процес или реда в училище;

 -физическо посегателство над ученик, преподавател или служител;

-доказани хулигански прояви, подлежащи на наказание

**ІV РАЗДЕЛ**

ОСНОВНИ ИЗИСКВАНИЯ ЗА ОСИГУРЯВАНЕ НА БЕЗОПАСНА РАБОТА В УЧЕБНИТЕ КАБИНЕТИ, ЛАБОРАТОРИИ, ФИЗКУЛТУРЕН САЛОН И ФИЗКУЛТУРНА ПЛОЩАДКА

Чл.12. За осигуряване на безопасна работа в часовете по химия е необходимо:

1/ Химическите реактиви да се съхраняват в метален шкаф, който да се заключва. Киселините, основите и другите реактиви да се съхраняват отделно.

 2/ Всички реактиви да се съхраняват в пластмасови, стъклени или керамични съдове, затварящи се плътно. На съдовете трябва да са залепени етикети с названието на веществото, неговата концентрация. На основите се поставя “отрова”, а на горящите - “огнеопасно”.

 3/ Забранено е изливането на химични реакции, непригодни за употреба в канализацията.

 4/ Категорично се забранява учениците да работят с концентрирани киселини и разтвори на разяждащи основи.

 5/ Необходимо е в кабинета да има запас от неутрализиращи вещества, в случай на попадане на киселина или основа върху кожата или дрехите.

 6/ Категорично се забранява ползването на бензин или гориво.

 7/ Забранено е паленето на спиртна лампа от друга горяща.

Чл.13. За осигуряване на безопасна работа в часовете по физика е необходимо:

 1/ Преди използване на ел. уреди е необходимо старателно запазване с описанието им и преди да се включи да се провери дали съответства напрежението в мрежата на това, за което е предназначен уреда.

 2/ Уредите, които ще се използват от учениците, трябва да имат ограничаващи устройства, изключващи възможността от поражение от ел. ток.

 3/ Инструментите, използвани в ел. монтажните работи, трябва да имат изолирани ръкохватки.

 4/ С цел избягване на поражение от статично напрежение в електричеството, всички кондензатори веднага след опитите да се разреждат.

Чл.14. За осигуряване на безопасни условия във физкултурния салон и на физкултурната площадка е необходимо:

 1/ Уредите трябва да бъдат здраво и неподвижно закрепени.

 2/ Не се допуска игра на уреди, който са физически закрепени.

 3/ Да се поддържа в изправност закрепването на спомагателните части / винтове,

обтегачи и др./

 4/ Да се играе винаги с гимнастически постелки, които да намаляват удара при отскоци от уреди или евентуални падания.

 5/ Да се осигурят средствата за увеличаване на триенето между контактните части и уреда.

 6/ Ръководителят на упражнението трябва да оказва помощ при изпълнението на трудните моменти от упражнението и да оказва помощ при изпълнението на трудните моменти и пазене при случай на несполучливи опити /прескоци, отскоци и др./.

 7/ Абсолютно необходимо е да е следи психическото и физическото състояние на учениците и при наличие на отклонения от нормалното състояние, да не се изисква изпълнение на трудните елементи.

 8/ Физкултурната площадка трябва да бъде постлана с масивна настилка, за да бъде с намалена твърдост и за да не се получават наранявания и травми при евентуални падания.

 9/ Баскетболните табла и хандбалните врати трябва да бъдат закрепени здраво или стабилизирани с тежести.

 10/ Траповете за скачане трябва да бъдат дълбоко разкопани.

 11/ При хвърляне на уреди строго се забранява присъствието на хора на мястото около попаденията или периметъра, в който би попаднал евентуално изхвърления предмет.

 **V РАЗДЕЛ**

 ОСНОВНИ ИЗИСКВАНИЯ ЗА БЕЗОПАСНИ УСЛОВИЯ НА ТРУД КЪМ ЧИСТАЧИТЕ В ОУ”Г.С.РАКОВСКИ” С. ГОЛЯМО НОВО:

 Чл.15. За да се избягнат евентуални наранявания, травми и др. е необходимо:

 1/ Почистването на стъклата на прозорците и перилата да става с особено внимание, като навеждането навън е минимално.

 2/ При подготвяне на дезинфекционните разтвори да се спазват точните съотношения, посочени от медицинско лице, с цел – предотвратяване на инхлориране с отровни газове.

 3/ При работа с препарати като: кислол, белина и др. да се работи с ръкавици и да се поставя марлена превръзка на устата.

 4/ При почистването на сняг, лед в района на училището да се използва подходящо облекло и обувки, за да се избягват евентуални навяхвания и счупвания.

 5/ При хигиенизирането на двора и районите около училището отпадъците да се изхвърлят на определените места, за да не се горят – с цел намаляване на пожарната опасност и избягването на замърсяването на замърсяване с отровни вещества при горенето.

 **VІ РАЗДЕЛ**

 САНИТАРНО – ХИГИЕННИ ИЗИСКВАНИЯ:

 А. ОТОПЛЕНИЕ:

 Чл.16. При работа, свързана с голямо физическо натоварване или движение, температурата на работното помещение трябва да бъде 16 – 18 градуса, а в останалите случаи и при седяща работа в кабинети, лаборатории – 18 – 20 градуса.

 Чл. 17. Необходимо е да се поддържа постоянна температура в работните помещения, като не се допускат колебания по – големи от 5 – 6 градуса.

 Чл. 18. При използване на локално отопление да се използват само стандартни уреди.

 Б. ВЕНТИЛАЦИЯ:

 Чл.19. В междучасията и през почивките да се осигурява неколкократна обмяна на въздуха в учебните помещения.

 В. ОСВЕТЛЕНИЕ:

 Чл.20. В кабинета и в класните стаи да се съблюдават действащите норми за осветлението.

 Чл.21. Прозорците и осветителните тела да се почистват най – малко един път седмично.

 Г. ШУМ И ВИБРАЦИИ:

 Чл.22. За лабораторните помещения и кабинетите са задължителни санитарните норми за шум и вибрации.

 **VІІ РАЗДЕЛ**

 ПРОТИВОПОЖАРНА ОХРАНА

 А. ЗАДЪЛЖЕНИЯ НА ПЕДАГОГИЧЕСКИЯ ПЕРСОНАЛ И ПОМОЩНИЯ ПЕРСОНАЛ:

 Чл.23. Учителите и служителите от ОУ “Г. С. Раковски” с. Голямо Ново са длъжни:

 1/ Отговарят за взриво – пожаробезопасността в поверените им работни помещения, като спазват изискванията за действащите норми, правилници и предписания.

 2/ Заявяват и осигуряват необходимото им оборудване и следят за изправността на числящите им се противопожарни съоръжения.

 3/ Учителите запознават учениците с правилата на противопожарна охрана за ползване на наличните средства за гасене и провеждат периодична проверка на знанията и изпълнението на правилата.

 4/ Следят за състоянието на пътищата за евакуация, правилата за експлоатация на отоплителните и електрическите инсталации съгласно противопожарните строително – технически норми.

 5/ Да не допускат при никакви обстоятелства съхраняване на огнеопасни материали на неподходящи места.

 6/ Да провеждат с учениците обучението по противопожарния минимум.

 Б. ПРОТИВОПОЖАРНИ ИЗИСКВАНИЯ КЪМ УЧЕБНИ КАБИНЕТИ И РАБОТИЛНИЦИ

 Чл.24. На територията и в помещенията на училището да се поддържа чистота. Всички горивни отпадъци и смет да се изнасят своевременно.

 Чл.25. Евакуационните изходи трябва да бъдат устроени и поддържани, съобразно изискванията на противопожарните строително – технически норми.

 Чл.26. В кабинета и в класните стаи масите и столовете трябва да бъдат разположени така, че изходите да бъдат свободни.

 Чл.27. На таваните и мазетата е забранено складирането на запалими материали.

 Чл.28. Системно да се прави проверка за изправността на ел. уреди, ел. инсталации и съоръжения. Да не се допускат ел. искри, къси съединения и претоварване на ел. мрежата.

 В. ОСНОВНИ ПРАВИЛА ЗА ИЗПОЛЗВАНЕ НА РАЗЛИЧНИ СРЕДСТВА ЗА ГАСЕНЕ НА ПОЖАРИ И ЗАПАЛВАНИЯ

 Чл.29. За гасене на лесно запалими и горивни течности да се използват пожарогасители с въглероден диоксид и прахови пожарогасители.

 Чл.30. При запалване на ел. инсталации, апарати и др. трябва да се изключи незабавно напрежението, при невъзможност за изключване – да се гаси само с пожарогасители с въглероден диоксид.

 **VІІІ РАЗДЕЛ**

 ЕЛ.ОБЗАВЕЖДАНЕ И ЕЛЕТРОБЕЗОПАСНОСТ

 Чл.31. За да не се допуска нещастен случай при евентуално нарушение на изолацията, токопроводимите части на ел. консуматорите и съоръженията, които нормално не са под налягане/напрежение, трябва да бъдат прецизно или ел. обезопасени по друг начин, съгласно изискванията на специалните правила.

 Чл.32. Състоянието на инсталацията и сигурността на ел. обезопасяването трябва да бъдат проверявани най – малко два пъти в годината.

 Чл.33. Забранено е поправянето на стопяеми части на предпазителите.

 **ІХ. РАЗДЕЛ**

 Чл.34 В началото на всяка учебна година се определя длъжностно лице от непедагогическия персонал, което да отговаря за пропускателния режим в училището. Същото при посещение на външни лица изисква документ за самоличност, отразява в заведена за целта тетрадка посещението и уведомява съответния учител или директора.

 Чл.35 Забранено е влизането и паркирането на моторни превозни средства на територията на училището, с изключение на автомобили, осигуряващи условия за осъществяване на образователно-възпитателния процес – доставка на закуски, материали или гориво. Тези автомобили, които са изключения се допускат на територията на училището единствено за паркиране или товаро-разтоварна дейност на специално определена за целта площадка в задния двор на училището.

 Чл.36 Забранено е присъствието на домашни животни и птици в училищния двор по време на учебните занятия и след приключването им с цел опазване живота и здравето на децата и учениците в училището.

 Горепосочените чл.34, чл.35 и чл.36 се уреждат с конкретизиращи заповеди на директора на училището.

 Директор:.............................

 /Ст. Димитрова/